સળગી ગયેલા મકાનમાંથી માંજરા દંપતિ, તેમની પુત્રી અને પુત્ર તથા અન્ય એક વૃદ્ધ મહિલાના મૃતદેહ મળ્યાં હતાં. મકાનને બહારથી બંધ કરી આગ લગાડવામાં આવી હોવાના પુરાવા પ્રાથમિક તબકકે મળ્યાં હતાં. સ્થાનિક રહીશોએ પોલીસને જણાવ્યું હતું કે, મકાનમાં આગ લાગતા પહેલા મોટો ઝગડો થયો હતો. પોલીસને આગ ગેરમાર્ગે દોરવા માટે લગાડવામાં આવી હોવાના પુરાવા મળતાં હવે પરિવારની હત્યાની દિશામાં તપાસ શરૂ કરી છે. મકાનમાંથી મળેલી અન્ય મહિલા મૃતકની દીકરીના સાસરીપક્ષની હોવાની વિગતો બહાર આવી છે.